Video: Koeie is dol oor die konsertina!Grace Lehane (Skermskoot uit die video) ŉ Video van die negejarige Grace Lehane van Cork in Ierland wat in 2017 van haar ŉ internet-ster gemaak het, word weer wyd op sosiale media gedeel. Sosialemediagebruikers is dol oor die video wat reeds miljoene keer gekyk is. Grace het op hul familieplaas op ŉ konsertina vir die beeste begin speel en hulle het vinnig nader gekom toe sy met “Britches Full of Stitches” losgetrek het. Haar pa Denis Lehane het destyds aan Echo Live gesê Grace het met die idee vorendag gekom toe een van haar gunstelingmusikante iets soortgelyk gedoen het. “Ons het dit gedoen omdat Sharon Shannon ook só iets gedoen het, en ons het gedink dis baie oulik!” Volgens Denis is die mense dol oor die video juis omdat dit so onskuldig is. Grace speel ook klavier en is een van ses kinders.